Κοτόπουλο με σάλτσα μπάρμπεκιου
Απίθανη μαρινάδα, που μας εξασφαλίζει ένα αρωματικό και ροδοψημένο κοτόπουλο.
4 μπούτια κοτόπουλου με το δέρμα τους, 2 σκελίδες σκόρδο, λιωμένες, 1 κουτ. γλυκού αλάτι, 1 κουτ. γλυκού καστανή ζάχαρη, 1 κουτ. γλυκού μαύρο πιπέρι, χοντροτριμμένο, 1 κουτ. γλυκού πιπέρι καγιέν ή άλλο καυτερό κοκκινοπίπερο, σε σκόνη, 1 κουτ. γλυκού κόλιανδρος ξερός, σε σκόνη, 2 κουτ. σούπας ελαιόλαδο
Προθερμαίνουμε τον φούρνο στη λειτουργία του γκριλ και καλύπτουμε με λαδόκολλα ένα ρηχό ταψί.Ανακατεύουμε καλά στο γουδί ή σε μπολ όλα τα υλικά εκτός από το κοτόπουλο, μέχρι να σχηματιστεί μια πυκνή κρέμα.Αλείφουμε το κοτόπουλο καλά με την αρωματική κρέμα, το βάζουμε στο ταψί και μετά στον φούρνο, στο δεύτερο ράφι κάτω από το γκριλ, και ψήνουμε για περίπου 20 λεπτά από κάθε πλευρά, μέχρι να ψηθεί και να ροδίσει.
Κοτόπουλο,BBQ